Diari Oficial de la Generalitat Valenciana


Sumari del DOGV 7124, del 03-10-2013 (2013/9348)

RESOLUCIÓ de 23 de setembre de 2013, de la Conselleria d'Hisenda i Administració Pública, per la qual s'accepta la cessió gratuïta de dos parcel·les de 4.200 i 5.247 m² de superfície síties a Elx (Alacant), partida de les Atzavares Altes, realitzada per l'Ajuntament d'este municipi a favor de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7124

Data del DOGV
:   03-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9348


Data del document
:   23-09-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 23 de setembre de 2013, de la Conselleria d'Hisenda i Administració Pública, per la qual s'accepta la cessió gratuïta de dos parcel·les de 4.200 i 5.247 m² de superfície síties a Elx (Alacant), partida de les Atzavares Altes, realitzada per l'Ajuntament d'este municipi a favor de la Generalitat. [2013/9348]  
L'Ajuntament d'Elx, en les sessions plenàries del dia 5 de desembre de 1988 i 21 de setembre de 1990, va acordar la cessió gratuïta a la Generalitat de dos parcel·les de la seua propietat de 4.200 i 5.247 m² de superfície, síties a la partida de les Atzavares Altes de la població esmentada, amb la finalitat de destinar les parcel·les a aparcaments de l'Hospital General Universitari d'Elx. Posteriorment, mitjançant un acord adoptat en la sessió plenària de 24 d'octubre de 2005, va modificar els acord anteriors en el sentit d'ampliar la destinació de les parcel·les objecte de cessió a l'ús hospitalari.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de la parcel·la.  
L'article 44 de la Llei 14/2003, de 10 d'abril, de Patrimoni de la Generalitat, establix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, l'immoble queda automàticament afecte al servici públic sanitari i adscrit a la Conselleria de Sanitat, a qui en correspon l'administració, defensa i conservació.  
En conseqüència, sobre la base de l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Elx de les parcel·les següents:  
1. Parcel·la de 4.200 m² de superfície, sítia a la partida de les Atzavares Altes, que confronta: al nord, amb el camí Vell de Santa Pola; al sud, amb la carretera de circumval·lació; a l'est, amb terrenys cedits per a la construcció d'una residència d'atenció al menor; i a l'oest, amb la resta de la finca on se segrega.  
Consta inscrita en el Registre de la Propietat d'Elx 2, en el tom 1304, llibre 760, foli 29, finca 51055, inscripció 1a.  
2. Parcel·la de 5.247 m² de superfície, sítia a la partida de les Atzavares Altes, que confronta: al nord, amb el camí de l'Almàssera; al sud, amb un hort de palmeres propietat d'hereus de Diego Ferrández Cruz i la carretera de circumval·lació; a l'est, amb terrenys cedits per l'Ajuntament d'Elx a la Conselleria de Sanitat; i a l'oest, amb un hort de palmeres propietat d'hereus de Diego Ferrández Cruz.  
Consta inscrita en el Registre de la Propietat d'Elx 2 en el tom 1324, llibre 780, foli 132, finca 53091, inscripció 1a.   
Referència cadastral: 2359791AR3787M3234JI.  
Les parcel·les s'accepten lliures de càrregues i gravàmens i al corrent de qualsevol gasto.  
  
Segon  
La cessió gratuïta realitzada per l'Ajuntament d'Elx s'efectua amb la condició de destinar les parcel·les a aparcaments i usos hospitalaris de l'Hospital General Universitari d'Elx, i amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la o dels terminis d'inici i fiscalització de les obres, una vegada sol·licitada la reversió per part de l'Ajuntament i remesa com a sol·licitud de reversió a la Conselleria d'Hisenda i Administració Pública, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'Ajuntament i comportarà, si pertoca, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
Les parcel·les acceptades han d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic sanitari i adscrit a la Conselleria de Sanitat, a qui en corresponen les competències demanials, incloent-hi la seua administració, defensa i conservació, i han d'inscriure's, a nom de la Generalitat, al Registre de la Propietat.  
  
Quart  
Notificar esta resolució a l'Ajuntament cedent i publicar-la en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 23 de setembre de 2013.- El conseller d'Hisenda i Administració Pública: Juan Carlos Moragues Ferrer.